Happyendless

Happyendless – Lietuvos elektroninės muzikos grupė. „Happyendless“ susikūrė 1999 m. – tuo metu grupę sudarė Andrius Kauklys, Marius Narbutis ir Darius Vaičiulis. 2005 m. prie „Happyendless“ prisijungė Saulius Prūsaitis (vokalas)

Istorija 
„Happyendless“ susikūrė 1999 m. Kūrybos pradžioje „Happyendless“ pelnė visus įmanomus Lietuvos muzikos laimėjimus, o 2008 m. vykusiuose „MTV Europos muzikos apdovanojimuose“ jie oficialiai buvo paskelbti geriausia Baltijos šalių grupe.

2008 m. „Happyendless“ išleido albumą „Room For Mistakes“, 2012 m. pasirodė „CINEMA“.

2012 m. „Happyendless“ vokalistas Saulius Prūsaitis pradėjo solinę karjerą. Andrius Kauklys ir Marius Narbutis sustabdė grupės veiklą ir savo laiką skyrė įvairiems muzikiniams projektams, kūrė filmų bei reklamų garso takelius.

2018 m. vasarį, po kelerius metus trukusios kūrybinės pertraukos, „Happyendless“ sugrįžo su trečiuoju albumu „KINETIKA“.

Andrius Kauklys ir Marius Narbutis dirbo prie grupės „Sel“ albumo „Guma“, muzikinio projekto „Meškiukai“, nacionaliniu sporto himnu laikomos dainos „3 Milijonai“, kūrė muziką „Akvariumas“, „Dangus“ realybės šou, garso takelius filmams „Zero“, „Zero 2”, „Zero 3” bei „ZERO Live Show“ projektui, taip pat – įvairiems animaciniams bei trumpametražiams filmams. Už filmo „Zero 2” garso takelį 2010 m. „Happyendless“ buvo apdovanoti „Sidabrine gerve“.

Po kelerius metus besitęsusios kūrybinės tylos į Lietuvos muzikinį pasaulį „Happyendless“ grįžo su albumu „KINETIKA“ ir nauja idėja – elektroniką supinti su džiazu, hiphopu, folku ir kitais, tokiai muzikai neįprastais, stiliais, o kūrinius įrašyti su vis kitu vokalistu. 2018 m. vasarį pristatytame albume skamba Giedrės Kilčiauskienės, Kastyčio Sarnicko („G&G Sindikatas“), Vaido Baumilos, Kamilės Gudmonaitės („Kamanių šilelis“), Kamilės Tumelytės-KAIA, „Model Citizens“ bei Tautmilo Čeidos-Kamy balsai.

Grupės nariai 
Dabartinė grupės sudėtis (nuo 2012 m.):

 Andrius Kauklys
 Marius Narbutis

Ankstesni grupės nariai:
 Darius Vaičiulis (1999–2006)
 Saulius Prūsaitis (2005–2012)

Diskografija

Kompiliacijos 
 „Akvariumas“, 2002 m.

Albumai 
 „Room For Mistakes“, 2008 m.
 „CINEMA“, 2012 m.
 „KINETIKA“, 2018 m.
 “Utopia”, 2020 m.

Apdovanojimai 
Nominuoti
 „Best Lithuanian Dance Act“ – Radiocentro muzikiniai apdovanojimai 2001 m.
 „Best Producers“ – Bravo muzikiniai apdovanojimai 2000 m.
 „Best Europe Act“ – MTV Europos muzikos apdovanojimai 2008 m.
 „Metų elektroninės muzikos grupė ar atlikėjas“ – M.A.M.A. 2011 muzikos apdovanojimai 2012 m.
 „Metų elektroninės muzikos grupė, atlikėjas, atlikėja“ – M.A.M.A. 2018 muzikos apdovanojimai 2019 m.
 „Metų albumas“ – „Kinetika“ – M.A.M.A. 2018 muzikos apdovanojimai 2019 m.
 „Metų elektroninės muzikos atlikėjas“ – M.A.M.A. 2020 muzikos apdovanojimai 2021 m.
 „Metų grupė“ – M.A.M.A. 2020 muzikos apdovanojimai 2021 m.
 „Metų albumas“ – „Utopia“ – M.A.M.A. 2020 muzikos apdovanojimai 2021 m.
 „Metų vaizdo klipas“ – „Paliekant žemę“ – M.A.M.A. 2021 muzikos apdovanojimai 2022 m.

Laimėjo
 Geriausia metų daina „POWER FOREVER“ – „Pravda“ naujokų apdovanojimai 2007 m.
 Geriausias metų vaizdas – „POWER FOREVER“ – A.LT apdovanojimai 2007 m.
 Best Baltic Act – MTV Europos muzikos apdovanojimai 2008 m.
 Geriausias kompozitoriaus darbas – Filmas („Zero 2“) – „Sidabrinės gervės“ apdovanojimai 2010 m.

Nuorodos 
  Happyendless Youtube
 Happyendless Spotify
  Happyendless Facebook
  Happyendless Soundcloud
 Happyendless Instagram

Lietuvos atlikėjai
Elektroninės muzikos atlikėjai